[ca] L'objectiu principal d'aquesta tesi doctoral és descriure les característiques clíniques i el pronòstic de la infecció per Influenza A(H1N1) pdm09 en pacients crítics. En aquesta tesi s'han realitzat quatre estudis ben diferenciats. Aquests estudis observacionals prospectius multicèntrics de cohorts s'han basat en les dades del registre GETGAG/SEMICYUC (2009-2018) recollides per 148 UCIs espanyoles. En un primer estudi es descriuen les diferències clíniques entre la infecció per Influenza A(H1N1)pdm09 i Influenza A(H3N2) en el pacient crític. Les nostres dades suggereixen que aquests dos subtipus d'Influenza A tenen una presentació clínica diferent. La Influenza A(H1N1)pdm09 afecta a pacients més joves, amb menys comorbiditats i ocasiona una insuficiència respiratòria aguda més greu. La Influenza A(H3N2) es presenta amb més freqüència en ancians, amb coinfecció bacteriana i amb més malalties cròniques. En un segon estudi es descriu la incidència, característiques clíniques i pronòstic de la coinfecció bacteriana per S. pneumoniae, així com el valor de la procalcitonina en la predicció de la coinfecció. En el nostre estudi, no va haver-hi associació estadísticament significativa entre la coinfecció bacteriana i la mortalitat en UCI. Els valors de procalcitonina per sota de 0,20 ng/ml tenen un alt valor predictiu negatiu (90,1%) i representen un biomarcador útil per descartar la coinfecció bacteriana. El tercer estudi descriu les característiques clíniques i demogràfiques dels pacients amb aïllament d'Aspergillus en pneumònia viral primària greu per Influenza A(H1N1)pdm09 que requereixen ventilació mecànica invasiva. La mortalitat dels pacients amb aïllament d'Aspergillus va ser molt elevada (65,2%) i representa un factor independent associat a la mortalitat intrahospitalària. Al març de 2020, en l'etapa final del desenvolupament d'aquesta tesi, es va observar una reducció significativa en el nombre de casos de Influenza i altres infeccions respiratòries com a conseqüència de la pandèmia de SARS-CoV-2. Tant la Influenza A(H1N1)pdm09 com el SARS-CoV-2 presenten la capacitat de lesionar el parènquima pulmonar desenvolupant Síndrome de Distrès Respiratori Agut per pneumònia viral primària. En el nostre estudi observem que les característiques clíniques i el pronòstic d'aquests dos agents etiològics difereixen significativament en el pacient amb pneumònia viral greu que ingressa a UCI. La mortalitat va ser significativament major entre els pacients COVID-19 després de realitzar una anàlisi d'emparellament basada en el propensity score com a mètode d'ajustament per a les variables d'edat i comorbiditat.

[en] The main objective of this doctoral thesis is to describe the clinical characteristics and prognosis of Influenza A(H1N1) pdm09 infection in critically ill patients. In this Thesis, four different studies have been conducted. These prospective multicenter observational cohort studies were based on data from the GETGAG/SEMICYUC registry (2009-2018) collected by 148 Spanish ICUs. The first study describes the clinical differences between Influenza A(H1N1)pdm09 and Influenza A(H3N2) infection in critically ill patients. Our data suggest that these two subtypes of Influenza A have different clinical presentations. While Influenza A(H1N1)pdm09 affects younger patients with fewer comorbidities and causes more severe acute respiratory failure, influenza A(H3N2) more commonly affects the elderly, with bacterial coinfection and more chronic diseases. The second study describes the incidence, clinical characteristics, and prognosis of community-acquired respiratory S. pneumoniae coinfection in critically ill patients with pandemic 2009 influenza A(H1N1) virus. Moreover, we have evaluated the diagnostic value of procalcitonin levels at ICU admission to identify bacterial coinfection. In our study, there was not a statistically significant association between bacterial coinfection and ICU mortality. Procalcitonin values below 0.20 ng/ml have a high Negative Predictive Value (90.1%) and represent a useful biomarker for ruling out bacterial coinfection. The third study describes the clinical and demographic characteristics of patients with Aspergillus isolation in severe primary viral pneumonia due to Influenza A(H1N1)pdm09 requiring invasive mechanical ventilation. The mortality of patients with Aspergillus isolation was very high (65.2%) and represents an independent factor associated with in-hospital mortality. In March 2020, at the final stage of the development of this thesis, a significant reduction in the number of cases of influenza and other respiratory infections was observed due to the outbreak of the SARS-CoV-2 pandemic. Clinical data indicate that severe Influenza A(H1N1)pdm09 and SARS-CoV-2 can lead to a viral pneumonia-induced acute respiratory distress syndrome (ARDS). In our study, we observed that the clinical characteristics and prognosis of these two etiological agents differ significantly in patients with severe viral pneumonia admitted to the ICU. Mortality was significantly higher among COVID-19 patients after conducting a propensity score matching analysis as a method of adjustment for age and comorbidity variables.